
Tájékoztató
a Közgyűlés részére


Tisztelt Közgyűlés!

A Fővárosi Közgyűlés 2010. október 27-i ülése 8. napirendi pontjával összefüggésben meghozta a 1822/2010. (10.27.) Főv. Kgy. számú határozatot, melyben arról határozott, hogy a Budapesti Városüzemeltetési Központ Zrt. a működéséről negyedévente készítsen előrehaladási jelentést a Fővárosi Közgyűlés részére.

A BVK HOLDING Zrt. (Továbbiakban: Társaság) alapító okiratának VII. fejezet 2.2. pontja szerint az Igazgatóság a Részvényes - Budapest Főváros Önkormányzata - és a Felügyelőbizottság felé negyedévente jelentés készít az ügyvezetésről és a Társaság vagyoni helyzetéről, valamint üzletpolitikájáról, a Társaság üzleti tervének időarányos teljesítéséről.
A 2.17. pont alapján az Igazgatóságnak feladata az is, hogy negyedévente jelentést készítsen a Részvényes részére a részvényesi határozatok végrehajtásának aktuális állapotáról, továbbá kötelezettsége az Igazgatóságnak, hogy előrehaladási jelentést készítsen az üzleti terv megvalósítása érdekében előirányzott feladatok időarányos teljesítéséről és a vállalatcsoport helyzetéről.  
Jelen előrehaladási tájékoztató ismerteti a tárgyi időszak (2013.01.01. - 2013.03.31.) során a BVK HOLDING Zrt. által végzett, az üzleti terv megvalósítása érdekében előirányzott feladatok időarányos teljesítését, a vállalatcsoport kialakításának további lépéseit valamint a vállalatcsoport helyzetét a jelzett időszakban. A tájékoztató továbbá eleget tesz a Fővárosi Közgyűlés 2963/2011. (10.21.) Főv. Kgy. számú határozatában foglaltaknak, miszerint tájékoztatást ad az energiagazdálkodás területén megtett intézkedésekről is.

